# చంద్రశేఖరన్ జోసెఫ్ విజయ్

|  |
| --- |
| చంద్రశేఖరన్ జోసెఫ్ విజయ్ |
|
2026లో విజయ్ |
|

---

9వ తమిళనాడు ముఖ్యమంత్రి
 |
| **Taking office** 10 మే 2026
 |
| గవర్నరు
 | రాజేంద్ర అర్లేకర్
 |
| Succeeding
 | ఎం. కె. స్టాలిన్
 |
|

---

సభ్యుడు, తమిళనాడు శాసనసభ
 |
| **ప్రస్తుత పదవిలో** |
| **అధికార కాలం** 2026 మే 4
 |
| ముందు
 | ఆర్. డి. శేఖర్
 |
| నియోజకవర్గం
 | పెరంబూర్
 |
| **ప్రస్తుత పదవిలో** |
| **అధికార కాలం** 4 మే 2026
 |
| ముందు
 | ఇనిగో ఎస్. ఇరుదయరాజ్
 |
| నియోజకవర్గం
 | తిరుచిరాపల్లి తూర్పు
 |
|

---

తమిళగ వెట్రి కళగం అధ్యక్షుడు
 |
| **ప్రస్తుత పదవిలో** |
| **అధికార కాలం** 2 ఫిబ్రవరి 2024
 |
|

---

వ్యక్తిగత వివరాలు
 |

---

 |
| జననం
 |  (1974-06-22) 1974 జూన్ 22 మద్రాస్ (ప్రస్తుతం చెన్నై), తమిళనాడు, భారతదేశం
 |
| రాజకీయ పార్టీ
 | తమిళగ వెట్రి కళగం (2024 నుండి)
 |
| తల్లిదండ్రులు
 | ఎస్.ఎ.చంద్రశేఖర్ శోభా చంద్రశేఖర్
 |
| జీవిత భాగస్వామి
 |
సంగీతా సోర్నలింగం
​ ​(m. 1999; వేరు. 2026)​
 |
| బంధువులు
 | విక్రాంత్ (కజిన్) విరాజ్ (కజిన్)
 |
| సంతానం
 | 2
 |
| వృత్తి
 | * రాజకీయ నాయకుడు
* నటుడు
 |
| పురస్కారాలు
 | పూర్తి జాబితా
 |

**చంద్రశేఖరన్ జోసెఫ్ విజయ్** (జననం 22 జూన్ 1974) భారతీయ రాజకీయ నాయకుడు, మాజీ నటుడు, నేపథ్యగాయకుడు. ఇతను ప్రధానంగా తమిళ సినిమాలలో నటిస్తాడు. అతను 2026 మే 10 నుండి తమిళనాడుకు తొమ్మిదవ ముఖ్యమంత్రిగా సేవలందిస్తున్నారు. అతను తమిళగ వెట్రి కళగం (టీవీకే) రాజకీయ పార్టీ స్థాపకుడు, అధ్యక్షుడు. రాజకీయాల్లోకి ప్రవేశించే ముందు, అతను తమిళ సినిమాలో ప్రముఖ నటులలో ఒకరిగా గుర్తింపు పొందారు. అభిమానులు, మీడియా ఇతనిని *దళపతి* అనే పేరుతో పిలుస్తారు.

అతను చిత్ర పరిశ్రమలో బాలనటునిగా తన తండ్రి దర్శకత్వం వహించిన సినిమాలలో వెట్రి (1984) నుండి ఇతు ఎంగల్ నీతి (1988) వరకు నటించాడు. విజయ్ తన తండ్రి ఎస్. ఏ. చంద్రశేఖరన్ దర్శకత్వంలో రూపొందిన *నాళైయ తీర్పు* (1992) చిత్రంతో కథానాయకుడిగా అరంగేట్రం చేశాడు. అనంతరం *పూవే ఉనక్కాగా* (1996), *లవ్ టుడే* (1997), *కాదలుక్కు మరియాధై* (1997), *తుళ్లాథ మనముం తుళ్లుం* (1999) వంటి ప్రేమకథా చిత్రాల ద్వారా విశేష ఖ్యాతి పొందాడు. తరువాత *తిరుమలై* (2003), *గిల్లీ* (2004), *పొక్కిరి* (2007) చిత్రాలతో యాక్షన్ హీరోగా ఎదిగాడు. 2010ల నుండి అతను *తుప్పాక్కి* (2012), *కత్తి* (2014), *మెర్సల్* (2017), *సర్కార్* (2018), *మాస్టర్* (2021), *లియో* (2023), *ది గ్రేటెస్ట్ ఆఫ్ ఆల్ టైమ్* (2024) వంటి వాణిజ్యపరంగా అత్యంత విజయవంతమైన చిత్రాలలో నటించాడు. వీటిలో అనేక చిత్రాలు అత్యధిక వసూళ్లు సాధించిన తమిళ చిత్రాలలో చోటు సంపాదించాయి.

2024 ఫిబ్రవరిలో విజయ్ సినిమాలకు విరమణ ప్రకటించి రాజకీయాల్లోకి ప్రవేశించాడు. అదే సమయంలో అతను తమిళగ వెట్రి కళగం (టీవీకే) పార్టీని స్థాపించాడు. 2026 తమిళనాడు శాసనసభ ఎన్నికలలో అతను పార్టీ 108 స్థానాలను గెలుచుకుని విశేష రాజకీయ విజయాన్ని సాధించినప్పటికీ, పూర్తి మెజారిటీకి తక్కువగా నిలిచింది. టీవీకే నేతృత్వంలోని కూటమిలోని ఇతర మిత్రపక్షాల మద్దతుతో విజయ్ 2026 మే 10న తమిళనాడు ముఖ్యమంత్రిగా బాధ్యతలు స్వీకరించాడు.

## ప్రారంభ జీవితం, కుటుంబం

చంద్రశేఖరన్ జోసెఫ్ విజయ్ 1974 జూన్ 22న మద్రాస్ (ప్రస్తుతం చెన్నై), తమిళనాడులో ఎస్.ఎ.చంద్రశేఖర్, శోభ దంపతులకు జన్మిచాడు. అతను తండ్రి ఎస్. ఏ. చంద్రశేఖరన్ సినీ దర్శకుడు; తల్లి శోభా చంద్రశేఖర్ నేపథ్య గాయని, గాయని, కర్ణాటక సంగీత విద్వాంసురాలుగా ప్రసిద్ధి చెందారు. అతను తండ్రి క్రైస్తవుడు, తల్లి హిందువు. విజయ్‌కు విద్య అనే చెల్లెలు ఉండేది. ఆమె రెండేళ్ల వయస్సులోనే మరణించింది. సోదరి మరణం విజయ్ పై ప్రభావం చూపింది. తన తల్లి చెప్పిన కథనం ప్రకారం బాల్యంలో విజయ్ చాలా చురుకుగా, ఉత్సాహంగా ఉండేవాడు. తన సోదరి మరణం తరువాత చురుకుదనం తగ్గింది. తన సోదరి విద్య యొక్క కథను 2005లో సుక్రన్ అనే చిత్రం ద్వారా తెరకెక్కించాడు.

అతను తన బాల్యం చెన్నైలో గడిపాడు. ప్రారంభ విద్యను కోడంబాక్కం లోని ఫాతిమా హయ్యర్ సెకండరీ పాఠశాలలో పూర్తిచేసాడు. తరువాత బాలలోక్ మెట్రిక్యులేషన్ హయ్యర్ సెకండరీ పాఠశాలలో చేరాడు. లయోలా కళాశాల నుండి విజువల్ కమ్యూనికేషన్స్ లో డిగ్రీని పూర్తిచేసాడు. అతను చిన్నతనంనుంచే నటనపై ఆసక్తిని కనవరచేవాడు. అయితే నటనా జీవితంపై దృష్టి కేంద్రీకరించడానికి ఆ కోర్సును మధ్యలోనే విరమించాడు.

విజయ్ 1999 ఆగస్టు 25 న సంగీత స్వర్ణలింగం అనే అమ్మాయిని హిందూ, క్రిస్టియన్ సంప్రదాయాలలో వివాహమాడాడు. వారికి ఇద్దరు పిల్లలు. కుమారుడు జాసన్ సంజయ్ 2000లో లండన్ లో జన్మించాడు. కుమార్తె దివ్యా షాష 2005 లో చెన్నైలోజన్మించింది. తన కుమారుడు జాసన్ సంజయ్ 2009 లో విడుదలైన "వెట్టైకారణ్" చిత్రంలో అతనితో పాటు నటించాడు. కుమార్తె 2016 లో విడుదలైన తేరీ చిత్రంలో చిన్నపాత్రలో దర్శనమిచ్చింది.

తన యుక్త వయస్సులో తన తండ్రి దర్శకత్వంలోని "నాలయ తీర్పు" (1992) లో నటునిగా ప్రవేశించాడు కానీ తన మొదటి విజయవంతమైన సినిమా 1996లో విడుదలైన "పూవె ఉనక్కాగ". ఈ చిత్రానికి విక్రమన్ దర్శకత్వం వహించాడు. యిప్పటి వరకు అతను 61 చిత్రాలలో నటునిగా నటించాడు. అతను మూడు తమిళనాడు స్టేట్ ఫిలిం అవార్డ్సు, ఒక కాస్మోపోలిటన్ పురస్కారం, ఎనిమిది విజయ్ పురస్కారాలు, మూడు ఎడిసన్ పురస్కారాలు, రెండు వికటన్ పురస్కారాలు అందుకున్నాడు. యుకె జాతీయ అవార్డులకు నామినేట్ చేయబడ్డాడు. అతను ఇప్పటి వరకు 32 పాటలను పాడాడు.

## ఫిల్మోగ్రఫీ

* బొబ్బిలి రాయుడు (1994)
* యమలవ్ (1995)
* సర్కార్ 2018 (తెలుగు)
* అదిరింది  2017 ( తెలుగు )
* ఏజెంట్ భైరవ  2017 ( తెలుగు )
* పోలీస్  2016 ( తెలుగు )
* జిల్లా  2015 ( తెలుగు )
* పులి  2015 ( తెలుగు )
* దమ్ముంటే కాస్కో  2013 ( తెలుగు )
* స్నేహితుడు  2012 (తెలుగు)
* విజిల్ (2019)
* మాస్టర్‌‌ (2021)
* బీస్ట్ (2022)
* ది గ్రేటెస్ట్ ఆఫ్ ఆల్ టైమ్

## రాజకీయ జీవితం

2009లో విజయ్ తన ఫ్యాన్ క్లబ్ *విజయ్ మక్కల్ ఇయక్కం* ప్రారంభించాడు. 2011 ఆగస్టులో, అవినీతికి వ్యతిరేకంగా అన్నా హజారే చేస్తున్న నిరాహార దీక్షకు తన మద్దతును తెలియజేయడానికి విజయ్ స్వయంగా ఢిల్లీలో ఆయనను సందర్శించారు. ఈ సంఘటన విజయ్ రాజకీయ ఆశయాలను వెలుగులోకి తెచ్చింది, 2011 తమిళనాడు అసెంబ్లీ ఎన్నికలలో ఈ సంస్థ ఎఐఎడిఎంకె నేతృత్వంలోని కూటమికి మద్దతు ఇచ్చింది. ఫిబ్రవరి 2019లో, కేంద్ర ప్రభుత్వం ఆమోదించిన పౌరసత్వ సవరణ చట్టం 2019కు వ్యతిరేకంగా విజయ్ తన అభిప్రాయాన్ని వ్యక్తం చేసాడు, ఇది దేశ సామాజిక మత సామరస్యాన్ని దెబ్బతీస్తుందని అన్నాడు.

అతని అభిమాన సంఘం సభ్యులు 2022 తమిళనాడు స్థానిక ఎన్నికలలో పోటీ చేసి 115 సీట్లలో విజయం సాధించారు. 2024 ఫిబ్రవరి 2న విజయ్ తమిళగ వెట్రి కళగం అనే కొత్త రాజకీయ పార్టీని ప్రారంభిస్తున్నట్లు ప్రకటించాడు. తమిళగ వెట్రి కళగం పార్టీ జెండాను ఆగష్టు 21న ఆవిష్కరించాడు.

2025 సెప్టెంబరు 27న కరూర్ లో విజయ్ రాజకీయ ర్యాలీలో జరిగిన తొక్కిసలాటలొ 41 మంది మరణించారు. అతను మృతులకు సంతాపం తెలియచేసాడు, ఆ తరువాత మృతులు, గాయపడిన వారి బంధువులకు ఎక్స్-గ్రేషియా చెల్లింపులను ప్రకటించాడు. దాని ద్వారా రాష్ట్రవ్యాప్తంగా సేవా కార్యక్రమాలను సమన్వయం చేస్తూ, నిర్మాణాలను ఏర్పాటు చేయడం కొనసాగించాడు. దీని తర్వాత, 2011లో విజయ్ పూర్తిస్థాయిలో రాజకీయ కార్యకలాపాలను ప్రారంభించాడు. 2011 ఫిబ్రవరిలో తమిళనాడు మత్స్యకారులపై జరిగిన దాడి తర్వాత, నాగపట్టణంలో విజయ్ నిర్వహించిన బహిరంగ సభ అందరి దృష్టిని ఆకర్షించింది

2026 జనవరి 30న, రాజకీయాల్లోకి వచ్చిన తరువాత జాతీయ మీడియా సంస్థ ఎన్డీటీవీకి ఇచ్చిన తన మొదటి ఇంటర్వ్యూలో విజయ్ తన రోల్ మోడళ్లలో ఎం. జి. రామచంద్రన్, జె. జయలలిత, ఎం. కరుణానిధి వంటివారు ఉన్నారని పేర్కొన్నాడు.

### తమిళనాడు ముఖ్యమంత్రి (2026–ప్రస్తుతం)

*ప్రధాన వ్యాసం: విజయ్ మంత్రివర్గం*
న్యూఢిల్లీలో ప్రధానమంత్రి నరేంద్ర మోదీతో విజయ్
విజయ్ నేతృత్వంలోని టీవీకే 2026 తమిళనాడు శాసనసభ ఎన్నికలలో తొలిసారిగా రంగప్రవేశం చేసింది. దీర్ఘకాలంగా ద్రవిడ పార్టీల ఆధిపత్యంలో ఉన్న తమిళనాడు రాజకీయ ముఖచిత్రంలో ఒక ముఖ్యమైన మార్పును సూచిస్తూ, ఈ పార్టీ శాసనసభలో ఏకైక అతిపెద్ద పార్టీగా అవతరించింది. విజయ్ పెరంబూర్, ట్రిచీ ఈస్ట్ అనే రెండు నియోజకవర్గాల నుండి పోటీ చేసి, రెండింటిలోనూ ఎన్నికయ్యారు. ఆ తర్వాత అతను ట్రిచీ ఈస్ట్ సీటుకు రాజీనామా చేసి, పెరంబూర్ నియోజకవర్గాన్ని నిలుపుకున్నారు. 1991లో జయలలిత తర్వాత రెండు నియోజకవర్గాల నుండి పోటీ చేసి గెలిచిన తమిళనాడు తొలి ముఖ్యమంత్రిగా విజయ్ నిలిచారు, ఆ తర్వాత అతను ఒక సీటును ఖాళీ చేశారు.

2026 మే 6న, విజయ్ గవర్నర్‌ను కలిసి, టీవీకేకు అవసరమైన మెజారిటీ ఉందని పేర్కొంటూ, ప్రభుత్వాన్ని ఏర్పాటు చేయడానికి అధికారికంగా తన అభ్యర్థనను సమర్పించారు. అయితే, పార్టీ మెజారిటీ వాదనలతో గవర్నర్ సంతృప్తి చెందలేదు. 2026 మే 7న ప్రభుత్వాన్ని ఏర్పాటు చేయడానికి విజయ్‌కు ఆహ్వానం పంపలేదు. ఈ పరిణామం, ప్రభుత్వ ఏర్పాటులో శాసనసభ మద్దతు ధృవీకరణ, గవర్నర్ విచక్షణాధికారం, స్థిరపడిన రాజ్యాంగ సంప్రదాయాలను పాటించడం వంటి అంశాలపై ప్రశ్నలను లేవనెత్తింది

ఎట్టకేలకు చివరికి 2026 మే 10న, విజయ్ తమిళనాడు తొమ్మిదవ ముఖ్యమంత్రిగా ప్రమాణ స్వీకారం చేసి, రాష్ట్రంలో ఆరు దశాబ్దాలుగా కొనసాగుతున్న ద్రవిడ పార్టీల ఆధిపత్యానికి ముగింపు పలికారు. కాంగ్రెస్‌ను భాగస్వామిగా చేర్చుకుని సంకీర్ణ ప్రభుత్వం ఏర్పడుతుండగా, వీసీకే, సీపీఐ, సీపీఐ(ఎం), ఐయూఎంఎల్ వంటి పార్టీలు టీవీకేకు బయటి నుంచి మద్దతునిస్తూనే, డీఎంకే నేతృత్వంలోని ఎస్పీఏతో తమ పొత్తును కొనసాగిస్తున్నాయి.

## వ్యక్తిగత జీవితం

అతను 1999 ఆగస్టు 25న సంగీత సోర్నలింగం ను హిందూ, క్రైస్తవ సంప్రదాయాల ప్రకారం వివాహం చేసుకున్నాడు. ఈ దంపతులకు ఒక కొడుకు, జాసన్ సంజయ్, ఒక కూతురు దివ్య సాషా ఉన్నారు. అయితే, విజ‌య్ నుంచి విడాకులు కోరుతూ చెంగల్ పట్టు జిల్లా కోర్టులో సంగీత పిటిషన్ దాఖలు చేసింది. ఈ నేపథ్యంలో 2026 ఏప్రిల్ 20న విచారణకు హాజరు కావాలని విజయ్ కి నోటీసులు జారీ అయ్యాయి. దీనిపై చెంగల్పట్టు ప్రిన్సిపల్‌ సెషన్స్‌ కోర్టులో విచారణ జరిగింది. ఈ కేసును జూన్‌ 15కు వాయిదా వేసింది. ఆరోజు విజయ్‌, సంగీత ఇద్దరూ హాజరుకావాలని ఆదేశించింది.

## మూలాలు

## ఇతర లింకులు

* ఇంటర్నెట్ మూవీ డేటాబేసు లో Vijay పేజీ